Hida
Hida sive hyda (Anglosaxonice hīd) in Anglia mediaevali fuit mensura terrae, et a principio ea superficies e qua familia una vitam nancisci potebat. Hidae enumerantur regni Merciae in documento cuius titulus est "De numero hidarum in Anglia" (Tribal Hidage), regni Occidentalium Saxonum in "Hidatu burgali" (Burghal Hidage), postea Angliae fere totae in Libro de Wintonia anno 1086 composito. Polydorus Vergilius "hidam" esse asseveravit "mensuram terrae quae 20 continet iugera".